钦定古今图书集成/明伦汇编/闺媛典/第027卷 > 皇清 > 潘绍征妻黄氏
## 钦定古今图书集成/明伦汇编/闺媛典/第027卷 > 皇清 > 潘绍征妻黄氏

按《滁州志》：“黄氏，潘绍征妻，孝廉黄兆熊女，学博运和中翰运皞母，封孺人。性聪悟端谨，自幼受句读，能解大义。及笄归潘舅姑俱早世，惟祖姑李犹在堂，爱黄氏甚，每述古贤媛，用相鼓励。黄奉教唯谨，竭甘旨承祖姑欢。时征家守素，汲舂澣濯之役，皆躬操之。迨和皞长就塾，征外出，氏持家教子，寒暑不怠。和贡帝廷” ，皞成进士，皆黄氏力也。征亡，益辛苦以教诸孙，乡里称贤母焉。